title: Odluka Vijeća (EU) 2015/2226 od 26. listopada 2015. o potpisivanju, u ime Europske unije, i privremenoj primjeni Sporazuma između Europske unije i Kraljevine Tonge o izuzeću od obveze posjedovanja vize za kratkotrajni boravak

text:
               3.12.2015

               HR

               Službeni list Europske unije

               L 317/1

         ODLUKA VIJEĆA (EU) 2015/2226
   od 26. listopada 2015.
   o potpisivanju, u ime Europske unije, i privremenoj primjeni Sporazuma između Europske unije i Kraljevine Tonge o izuzeću od obveze posjedovanja vize za kratkotrajni boravak
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Uredbom (EU) br. 509/2014 Europskog parlamenta i Vijeća (1) upućivanje na Kraljevinu Tongu prebačeno je iz Priloga I. u Prilog II. Uredbi Vijeća (EZ) br. 539/2001 (2).

               (2)

               Uz upućivanje na Kraljevinu Tongu priložena je bilješka u kojoj se navodi da se izuzeće od obveze posjedovanja vize primjenjuje od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom.

               (3)

               Vijeće je 9. listopada 2014. donijelo odluku kojom ovlašćuje Komisiju za otvaranje pregovora s Kraljevinom Tongom o sklapanju sporazuma između Europske unije i Kraljevine Tonge o izuzeću od obveze posjedovanja vize za kratkotrajni boravak („Sporazum”).

               (4)

               Pregovori o Sporazumu otvoreni su 19. studenoga 2014. te su uspješno zaključeni njegovim parafiranjem, putem razmjene pisama, 29. svibnja 2015. od strane Kraljevine Tonge i 10. lipnja 2015. od strane Unije.

               (5)

               Sporazum bi trebalo potpisati, a izjave priložene Sporazumu trebalo bi odobriti u ime Unije. Sporazum bi se trebao primjenjivati privremeno od dana koji slijedi nakon dana njegova potpisivanja do završetka postupaka potrebnih za njegovo formalno sklapanje.

               (6)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (3); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (7)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (4); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma između Europske unije i Kraljevine Tonge o izuzeću od obveze posjedovanja vize za kratkotrajni boravak („Sporazum”), podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Izjave priložene ovoj Odluci odobravaju se u ime Unije.
   Članak 3.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 4.
   Sporazum se privremeno primjenjuje od dana koji slijedi nakon dana njegova potpisivanja (5) do završetka postupaka potrebnih za njegovo sklapanje.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 26. listopada 2015.

            Za Vijeće

            Predsjednica

         C. DIESCHBOURG

      (1)  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 149, 20.5.2014., str. 67.).

      (2)  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.).

      (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (4)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

      (5)  Glavno tajništvo Vijeća objavit će datum potpisivanja Sporazuma u Službenom listu Europske unije.


title: Odluka (EU) 2015/529 Europske središnje banke od 21. siječnja 2015. o izmjeni Odluke ESB/2004/3 o javnom pristupu dokumentima Europske središnje banke (ESB/2015/1)

text:
               28.3.2015

               HR

               Službeni list Europske unije

               L 84/64

         ODLUKA (EU) 2015/529 EUROPSKE SREDIŠNJE BANKE
   od 21. siječnja 2015.
   o izmjeni Odluke ESB/2004/3 o javnom pristupu dokumentima Europske središnje banke (ESB/2015/1)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 12. stavak 3.,
   uzimajući u obzir Odluku ESB/2004/2 od 19. veljače 2004. o donošenju Poslovnika Europske središnje banke (1), a posebno njezin članak 23.,
   budući da:

               (1)

               Sukladno članku 127. stavku 6. Ugovora o funkcioniranju Europske unije, Vijeće je donijelo Uredbu (EU) br. 1024/2013 (2) koja dodjeljuje posebne zadaće Europskoj središnjoj banci (ESB) u pogledu politika vezanih uz bonitetni nadzor kreditnih institucija, s ciljem doprinošenja sigurnosti i pouzdanosti kreditnih institucija i stabilnosti financijskih institucija unutar Unije i u svakoj državi članici, uz puno poštovanje i dužnu pažnju prema jedinstvu i cjelovitosti unutarnjeg tržišta. Ove zadaće se obavljaju uz zadaće Europskog sustava središnjih banaka (ESSB), na temelju članka 127. stavka 5. Ugovora koje se sastoje od doprinošenja nesmetanom vođenju politika koje provode nadležna tijela, a koje se odnose na bonitetni nadzor nad kreditnim institucijama i stabilnost financijskog sustava.

               (2)

               Odluka ESB/2004/3 (3) izmijenjena je Odlukom ESB/2011/6 (4) radi osiguranja zaštite javnog interesa s obzirom na stabilnost financijskog sustava u Uniji i državama članicama u odnosu na pristup dokumentima koji se odnose na aktivnosti, politike ili odluke ESB-a, koje je ESB sastavio ili kojima raspolaže, a koji se odnose na područje financijske stabilnosti, uključujući one koji se odnose na podršku ESB-a Europskom odboru za sistemske rizike.

               (3)

               Kod obavljanja određenih zadaća navedenih u prvoj uvodnoj izjavi, ESB će također sastavljati dokumente ili raspolagati dokumentima koji se odnose na bonitetni nadzor kreditnih institucija. Takvi će se dokumenti smatrati dokumentima ESB-a u smislu Odluke ESB/2004/3.

               (4)

               Postoji potreba za osiguranje zaštite javnog interesa u odnosu na politiku Unije ili politike države članice koja se odnosi na bonitetni nadzor kreditnih institucija u kontekstu zahtjeva za javni pristup dokumentima ESB-a. Postoji također potreba za osiguranje zaštite javnog interesa u odnosu na svrhu nadzornih inspekcija.

               (5)

               U skladu s člankom 23. stavkom 1. Poslovnika Europske središnje banke, donesenim Odlukom ESB/2004/2, postupci tijela ESB-a nadležnih za odlučivanje i svakog odbora odnosno skupine koje su ta tijela osnovala, postupci Nadzornog odbora, njegovog Upravljačkog odbora te postupci svih njihovih podstruktura povjerljivi su, osim ako Upravno vijeće ovlasti predsjednika da javno objavi ishod njihovih vijećanja. Predsjednik se savjetuje s predsjednikom Nadzornog odbora prije donošenja takve odluke u odnosu na zapisnike Nadzornog odbora, njegovog Upravljačkog odbora i svih njihovih podstruktura koje su privremene.

               (6)

               Važeće pravo Unije bitno je kako za otkrivanje tako i za povjerljivost informacija kojima raspolažu nadležna tijela u provođenju bonitetnog nadzora kreditnih institucija, posebice Uredbe (EU) br. 575/2013 Europskog parlamenta i Vijeća (5) i Direktive 2013/36/EU Europskog parlamenta i Vijeća (6).

               (7)

               Kretanja u gospodarstvima država članica i kretanja na financijskim tržištima, te njihov utjecaj na obavljanje poslova monetarne politike, i/ili stabilnost financijskog sustava Unije ili države članice, povećala su potrebu za interakcijom između ESB-a i tijela država članica te između ESB-a i europskih i međunarodnih institucija i tijela. Za ESB se pokazalo osobito važnim da može prenositi bitne i jasne poruke europskim tijelima i tijelima država članica, tako da na najučinkovitiji način služi javnom interesu prilikom ispunjavanja svojeg mandata. To bi moglo dovesti do toga da učinkovita neformalna i povjerljiva komunikacija mora također biti omogućena i ne bi trebala biti dovedena u pitanje mogućnošću objavljivanja.

               (8)

               Od ESB-a se posebno zahtijeva da surađuje s nacionalnim tijelima, institucijama Unije, tijelima, uredima i agencijama, odgovarajućim međunarodnim organizacijama, nadzornim tijelima i administracijama trećih zemalja u odnosu na: (a) podršku ESSB-a općim ekonomskim politikama Unije sukladno članku 127. stavku 1. Ugovora; (b) doprinos ESSB-a nesmetanom vođenju politika od strane nadležnih tijela u vezi s bonitetnim nadzorom kreditnih institucija i stabilnosti financijskog sustava kao što je određeno u članku 127. stavku 5. Ugovora i (c) zadaće koje se dodjeljuju ESB-u Uredbom (EU) br. 1024/2013. Posebice, sukladno članku 6. stavku 2. Uredbe (EU) br. 1024/2013, kako ESB tako i nacionalna nadležna tijela obvezni su surađivati u dobroj vjeri i razmjenjivati informacije. ESB također surađuje na međunarodnoj razini u slučajevima koji se odnose na zadaće ESSB-a. Kako bi ESB mogao učinkovito surađivati, ključno je osigurati i sačuvati „prostor za razmišljanje” za slobodnu i konstruktivnu razmjenu stajališta i informacija između gore navedenih tijela i drugih institucija. Na temelju toga, ESB bi trebao imati pravo zaštite razmijenjenih dokumenata kao dio njegove suradnje s nacionalnim središnjim bankama, nacionalnim nadležnim tijelima, nacionalnim imenovanim tijelima i drugim odgovarajućim tijelima.

               (9)

               Pored toga, prilikom provođenja zadaće ESSB-a koja se odnosi na promicanje nesmetanog funkcioniranja platnih sustava, važno je zaštititi dokumente čije bi objavljivanje štetilo javnom interesu u pogledu snage i sigurnosti infrastrukture financijskih tržišta, platnih shema i pružatelja platnih usluga.

               (10)

               Odluku ESB/2004/3 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Izmjene
   Odluka ESB/2004/3 mijenja se kako slijedi:

               1.

               U članku 3. dodaju se sljedeće definicije:

                           „(c)

                           ‚nacionalno nadležno tijelo’ i ‚nacionalno imenovano tijelo’ imaju značenje kao u Uredbi Vijeća (EU) br. 1024/2013 (7);

                           (d)

                           ‚druga odgovarajuća tijela’ znači odgovarajuća nacionalna tijela, institucije Unije, tijela, uredi i agencije, odgovarajuće međunarodne organizacije, nadzorna tijela i administracije trećih zemalja.

               2.

               U članku 4. stavku 1. točki (a) prva alineja zamjenjuje se sljedećim:

                           —

                           „povjerljivost postupaka tijela ESB-a nadležnih za odlučivanje, Nadzornog odbora ili drugih tijela osnovanih sukladno Uredbi (EU) br. 1024/2013,”

                     .

               3.

               U članku 4. stavku 1. dodaju se sljedeće alineje:

                           —

                           „politika Unije ili države članice koja se odnosi na bonitetni nadzor kreditnih institucija i drugih financijskih institucija,

                           —

                           svrha nadzornih inspekcija,

                           —

                           snaga i sigurnost infrastrukture financijskih tržišta, platnih shema i pružatelja platnih usluga”

                     .

               4.

               Članak 4. stavak 3. zamjenjuje se sljedećim:
               „3.   Pristup dokumentu koji je sastavio ESB ili koji je ESB primio za internu uporabu u sklopu rasprava i preliminarnih savjetovanja unutar ESB-a ili za razmjene mišljenja između ESB-a i nacionalnih središnjih banaka, nacionalnih nadležnih tijela ili nacionalnih imenovanih tijela, odbija se čak i nakon što je odluka donesena, osim ako postoji opravdani javni interes za objavu.
               Pristup dokumentima koji sadrže razmjene mišljenja između ESB-a i drugih odgovarajućih tijela odbija se čak i nakon što je odluka donesena ako bi objava dokumenta ozbiljno ugrozila učinkovitost ESB-a u provođenju njegovih zadaća, osim ako postoji opravdani javni interes za objavu.”

               5.

               U članku 7. stavku 1. upućivanje na „glavni direktor Glavne uprave za tajništvo i jezičnu službu ESB-a” zamjenjuje se s „direktor glavne uprave Tajništvo”.

         Članak 2.
   Stupanje na snagu
   Ova Odluka stupa na snagu dan nakon njezine objave u Službenom listu Europske unije.

      Sastavljeno u Frankfurtu na Majni 21. siječnja 2015.

            Predsjednik ESB-a

         Mario DRAGHI

      (1)  SL L 80, 18.3.2004., str. 33.

      (2)  Uredba Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL L 287, 29.10.2013., str. 63.).

      (3)  Odluka ESB/2004/3 od 4. ožujka 2004. o donošenju Poslovnika Europske središnje banke (SL L 80, 18.3.2004., str. 42.).

      (4)  Odluka ESB/2011/6 od 9. svibnja 2011. o izmjeni Odluke ESB/2004/3 o javnom pristupu dokumentima Europske središnje banke (SL L 158, 16.6.2011., str. 37.).

      (5)  Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.).

      (6)  Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.).

      (7)  Uredba Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL L 287, 29.10.2013., str. 63.).”


title: Odluka Europskog parlamenta (EU) 2015/1677 od 29. travnja 2015. o razrješnici za izvršenje proračuna Europske agencije za operativno upravljanje opsežnim informacijskim sustavima u području slobode, sigurnosti i pravde za financijsku godinu 2013.

text:
               30.9.2015

               HR

               Službeni list Europske unije

               L 255/311

      ODLUKA EUROPSKOG PARLAMENTA (EU) 2015/1677
      od 29. travnja 2015.
      o razrješnici za izvršenje proračuna Europske agencije za operativno upravljanje opsežnim informacijskim sustavima u području slobode, sigurnosti i pravde za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Europske agencije za operativno upravljanje opsežnim informacijskim sustavima u području slobode, sigurnosti i pravde za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za operativno upravljanje opsežnim informacijskim sustavima u području slobode, sigurnosti i pravde za financijsku godinu 2013. zajedno s odgovorima Agencije (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti predmetnih transakcija koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Agencija za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu (EU) br. 1077/2011 Europskog parlamenta i Vijeća od 25. listopada 2011. o osnivanju Europske agencije za operativno upravljanje opsežnim informacijskim sustavima u području slobode, sigurnosti i pravde (5), a posebno njezin članak 33.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0099/2015),

         1.

            daje razrješnicu izvršnom direktoru Europske agencije za operativno upravljanje opsežnim informacijskim sustavima u području slobode, sigurnosti i pravde za izvršenje proračuna Agencije za financijsku godinu 2013.

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europske agencije za operativno upravljanje opsežnim informacijskim sustavima u području slobode, sigurnosti i pravde, Vijeću, Komisiji i Revizorskom sudu te ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 326.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 286, 1.11.2011., str. 1.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: Odluka (EU) 2017/1657 Europskog parlamenta od 27. travnja 2017. o razrješnici za izvršenje proračuna Europskog centra za sprečavanje i kontrolu bolesti za financijsku godinu 2015.

text:
               29.9.2017

               HR

               Službeni list Europske unije

               L 252/204

         ODLUKA (EU) 2017/1657 EUROPSKOG PARLAMENTA
   od 27. travnja 2017.
   o razrješnici za izvršenje proračuna Europskog centra za sprečavanje i kontrolu bolesti za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog centra za sprečavanje i kontrolu bolesti za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog centra za sprečavanje i kontrolu bolesti za financijsku godinu 2015., s odgovorima Centra (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Centar treba dobiti za izvršenje proračuna za financijsku godinu 2015. (05873/2017 – C8-0061/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 851/2004 Europskog parlamenta i Vijeća od 21. travnja 2004. o osnivanju Europskog centra za sprečavanje i kontrolu bolesti (4), a posebno njezin članak 23.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A8-0082/2017),

               1.

               daje razrješnicu direktorici Europskog centra za sprečavanje i kontrolu bolesti za izvršenje proračuna Centra za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktorici Europskog centra za sprečavanje i kontrolu bolesti, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 77.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 142, 30.4.2004., str. 1.

      (5)  SL L 328, 7.12.2013., str. 42.


title: 2012/645/EU: Odluka Vijeća od 10. listopada 2012. o sklapanju Sporazuma između Europske zajednice i Alžirske Narodne Demokratske Republike o znanstvenoj i tehnološkoj suradnji

text:
               11/Sv. 118

               HR

               Službeni list Europske unije

               258

         32012D0645

               L 287/3

               SLUŽBENI LIST EUROPSKE UNIJE

         ODLUKA VIJEĆA
   od 10. listopada 2012.
   o sklapanju Sporazuma između Europske zajednice i Alžirske Narodne Demokratske Republike o znanstvenoj i tehnološkoj suradnji
   (2012/645/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavcima 6. i 7.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 16. studenoga 2009. ovlastilo Komisiju da u ime Unije pregovara o Sporazumu između Europske unije i Alžirske Narodne Demokratske Republike o znanstvenoj i tehnološkoj suradnji (dalje u tekstu „Sporazum”). Sporazum je parafiran 14. listopada 2010.

               (2)

               Sporazum je potpisan 19. ožujka 2012., podložno njegovu kasnijem sklapanju, a privremeno se primjenjuje nakon njegova potpisivanja na temelju članka 218. stavka 5. Ugovora.

               (3)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Ovime se u ime Unije odobrava Sporazum između Europske unije i Alžirske Narodne Demokratske Republike o znanstvenoj i tehnološkoj suradnji (1).
   Članak 2.
   Predsjednik Vijeća u ime Unije daje obavijest predviđenu člankom 7. stavkom 2. Sporazuma (2).
   Članak 3.
   Europska Komisija usvaja stajalište koje će Unija zauzeti u Zajedničkom odboru uspostavljenom člankom 4. stavkom 2., Sporazuma u vezi s tehničkom izmjenom tog Sporazuma u skladu s člankom 4. stavkom 2. točkom (a).
   Članak 4.
   Ova Odluka stupa na snagu na dan donošenja.

      Sastavljeno u Luxembourgu 10. listopada 2012.

            Za Vijeće

            Predsjednik

         S. MALAS

      (1)  Sporazom je objavljen u SL L 99, 5.4.2012., str. 2., zajedno s odlukom o potpisivanju.

      (2)  Dan stupanja na snagu ovog Sporazuma objavit će Glavno tajništvo Vijeća u Službenom listu.


title: Odluka Vijeća (ZVSP) 2016/596 od 18. travnja 2016. o produljenju mandata posebnog predstavnika Europske unije za središnju Aziju

text:
               19.4.2016

               HR

               Službeni list Europske unije

               L 103/24

         ODLUKA VIJEĆA (ZVSP) 2016/596
   od 18. travnja 2016.
   o produljenju mandata posebnog predstavnika Europske unije za središnju Aziju
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 15. travnja 2015. donijelo Odluku (ZVSP) 2015/598 (1) o imenovanju g. Petera BURIANA posebnim predstavnikom Europske unije (PPEU) za središnju Aziju. Mandat PPEU-a istječe 30. travnja 2016.

               (2)

               Mandat PPEU-a trebalo bi produljiti za dodatno razdoblje od 10 mjeseci.

               (3)

               PPEU će provoditi mandat u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   Mandat g. Petera BURIANA kao PPEU-a za središnju Aziju produljuje se do 28. veljače 2017. Vijeće može odlučiti da će mandat PPEU-a završiti ranije, na temelju procjene Političkog i sigurnosnog odbora (PSO) i prijedloga visokog predstavnika Unije za vanjske poslove i sigurnosnu politiku (VP).
   Članak 2.
   Ciljevi politike
   Mandat PPEU-a temelji se na ciljevima politike Unije u središnjoj Aziji. Ti ciljevi uključuju:

               (a)

               promicanje dobrih i bliskih odnosa između Unije i zemalja središnje Azije na temelju zajedničkih vrijednosti i interesa kako su određeni u relevantnim sporazumima;

               (b)

               doprinos jačanju stabilnosti i suradnje među zemljama u regiji;

               (c)

               doprinos jačanju demokracije, vladavine prava, dobrog upravljanja i poštovanja ljudskih prava i temeljnih sloboda u središnjoj Aziji;

               (d)

               suočavanje s glavnim prijetnjama, posebno specifičnim problemima koji izravno utječu na Uniju;

               (e)

               povećanje učinkovitosti i vidljivosti Unije u regiji, između ostalog bliskijom koordinacijom s drugim relevantnim partnerima i međunarodnim organizacijama, kao što su Organizacija za europsku sigurnost i suradnju (OESS) i Ujedinjeni narodi (UN).

         Članak 3.
   Mandat
   1.   Kako bi postigao ciljeve politike, PPEU ima sljedeći mandat:

               (a)

               promicati cjelokupnu političku koordinaciju Unije u središnjoj Aziji i pomoći osigurati dosljednost vanjskih djelovanja Unije u regiji;

               (b)

               u ime VP-a, zajedno s Europskom službom za vanjsko djelovanje (ESVD) i Komisijom, pratiti proces provedbe strategije Unije za novo partnerstvo sa središnjom Azijom, što je dopunjeno relevantnim zaključcima Vijeća i naknadnim izvješćima o napretku o provedbi strategije Unije za središnju Aziju, davati preporuke i redovito izvješćivati relevantna tijela Vijeća;

               (c)

               pomagati Vijeću u daljnjem razvoju sveobuhvatne politike prema središnjoj Aziji;

               (d)

               podrobno pratiti razvoj političkih događaja u središnjoj Aziji razvijanjem i održavanjem bliskih kontakata s vladama, parlamentima, pravosuđem, civilnim društvom i masovnim medijima;

               (e)

               poticati Kazahstan, Kirgistan, Tadžikistan, Turkmenistan i Uzbekistan na to da surađuju u regionalnim pitanjima od zajedničkog interesa;

               (f)

               razvijati odgovarajuće kontakte i suradnju s glavnim zainteresiranim dionicima u regiji te sa svim relevantnim regionalnim i međunarodnim organizacijama;

               (g)

               doprinositi provedbi politike Unije o ljudskim pravima u regiji u suradnji s PPEU-om za ljudska prava, uključujući smjernice Unije o ljudskim pravima, osobito smjernice Unije o djeci i oružanim sukobima kao i o nasilju nad ženama i djevojčicama te borbi protiv svih oblika njihove diskriminacije, te politike Unije u vezi s rezolucijom Vijeća sigurnosti UN-a 1325 (2000) o ženama, miru i sigurnosti, između ostalog praćenjem i izvješćivanjem o razvoju događaja te oblikovanjem preporuka u vezi s tim;

               (h)

               doprinositi, u bliskoj suradnji s UN-om i OESS-om, sprečavanju sukoba i njihovu rješavanju razvijajući kontakte s tijelima i drugim lokalnim dionicima kao što su nevladine organizacije, političke stranke, manjine, vjerske skupine i njihovi vođe;

               (i)

               davati doprinos oblikovanju aspekata zajedničke vanjske i sigurnosne politike u pogledu središnje Azije koji se odnose na energetsku sigurnost, sigurnost granica, borbu protiv teškog kriminala, uključujući droge i trgovinu ljudima kao i upravljanje vodnim resursima, okoliš i klimatske promjene;

               (j)

               promicati regionalnu sigurnost unutar granica središnje Azije u kontekstu smanjenja međunarodne prisutnosti u Afganistanu.

         2.   PPEU podupire rad VP-a i zadržava pregled nad svim aktivnostima Unije u regiji.
   Članak 4.
   Provedba mandata
   1.   PPEU je odgovoran za provedu mandata, djelujući u okviru ovlasti VP-a.
   2.   PSO održava povlaštenu povezanost s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjeravanje u okviru njegova mandata, ne dovodeći u pitanje ovlasti VP-a.
   3.   PPEU djeluje u bliskoj koordinaciji s ESVD-om i njegovim relevantnim odjelima.
   Članak 5.
   Financiranje
   1.   Financijski referentni iznos namijenjen pokrivanju rashoda povezanih s mandatom PPEU-a u razdoblju od 1. svibnja 2016. do 28. veljače 2017. iznosi 800 000 EUR.
   2.   Rashodima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje rashodima podliježe ugovoru između PPEU-a i Komisije. PPEU za sve rashode odgovara Komisiji.
   Članak 6.
   Ustrojavanje i sastav tima
   1.   PPEU je odgovoran za ustrojavanje tima, u granicama mandata PPEU-a i odgovarajućih raspoloživih financijskih sredstava. Tim posjeduje stručno znanje o specifičnim pitanjima politika, u skladu s potrebama mandata. PPEU odmah obavješćuje Vijeće i Komisiju o sastavu tima.
   2.   Države članice, institucije Unije i ESVD mogu predložiti upućivanje osoblja za rad s PPEU-om. Plaće takvog upućenog osoblja pokriva država članica, dotična institucija Unije odnosno ESVD. Stručnjaci koje su države članice uputile u institucije Unije ili u ESVD mogu također biti raspoređeni PPEU-u. Međunarodno ugovorno osoblje mora imati državljanstvo neke od država članica.
   3.   Cjelokupno upućeno osoblje ostaje pod administrativnom nadležnošću države članice koja ga upućuje, institucije Unije koja ga upućuje ili ESVD-a te obavlja svoje dužnosti i djeluje u interesu mandata PPEU-a.
   4.   Osoblje PPEU-a smješta se zajedno s relevantnim odjelom ESVD-a kako bi se osigurala usklađenost i dosljednost njihovih aktivnosti.
   Članak 7.
   Povlastice i imuniteti PPEU-a i osoblja PPEU-a
   Povlastice, imuniteti i ostala jamstva potrebna za dovršetak i neometano funkcioniranje misije PPEU-a i članova osoblja PPEU-a prema potrebi se usuglašavaju sa zemljama domaćinima. Države članice i ESVD u tu svrhu osiguravaju svu potrebnu potporu.
   Članak 8.
   Sigurnost klasificiranih podataka EU-a
   PPEU i članovi tima PPEU-a poštuju sigurnosna načela i minimalne standarde utvrđene Odlukom Vijeća 2013/488/EU (2).
   Članak 9.
   Pristup informacijama i logistička potpora
   1.   Države članice, Komisija, ESVD i Glavno tajništvo Vijeća osiguravaju PPEU-u pristup svim relevantnim informacijama.
   2.   Delegacije Unije u regiji i/ili države članice prema potrebi pružaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je razmješteno izvan Unije u operativnom svojstvu u okviru glave V. Ugovora, PPEU, u skladu s mandatom PPEU-a i sigurnosnom situacijom na području za koje je odgovoran, poduzima sve razumno izvedive mjere za sigurnost cjelokupnog osoblja za koje je PPEU izravno nadležan, posebno tako da:

               (a)

               uspostavlja poseban sigurnosni plan na temelju uputa ESVD-a, koji uključuje posebne mjere za fizičku zaštitu, organizacijsku sigurnost i sigurnost postupaka, kojima se uređuje upravljanje sigurnim kretanjem osoblja prema području za koje je odgovoran i unutar njega kao i upravljanje situacijama u kojima je ugrožena sigurnost, te koji uključuje krizni plan i plan za evakuaciju;

               (b)

               osigurava da je cjelokupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području za koje je odgovoran;

               (c)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te Vijeću, VP-u i Komisiji pruža pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

         Članak 11.
   Izvješćivanje
   PPEU redovito pruža usmena i pisana izvješća VP-u i PSO-u. PPEU također prema potrebi izvješćuje radne skupine Vijeća. Redovita izvješća šalju se putem mreže COREU. PPEU može pružati izvješća Vijeću za vanjske poslove. U skladu s člankom 36. Ugovora PPEU može sudjelovati u informiranju Europskog parlamenta.
   Članak 12.
   Koordinacija
   1.   PPEU doprinosi jedinstvu, dosljednosti i učinkovitosti djelovanja Unije i pomaže osigurati da se svi instrumenti Unije i djelovanja država članica koriste dosljedno radi ostvarivanja ciljeva politike Unije. Aktivnosti PPEU-a koordiniraju se s odgovarajućim geografskim odjelom ESVD-a kao i s Komisijom te s aktivnostima PPEU-a za Afganistan. PPEU redovito informira misije država članica i delegacije Unije.
   2.   Na terenu se održavaju bliski kontakti sa šefovima misija država članica i šefovima delegacija Unije. Oni ulažu sve napore kako bi pomogli PPEU-u u provedbi mandata. PPEU također održava kontakte s drugim međunarodnim i regionalnim dionicima na terenu.
   Članak 13.
   Preispitivanje
   Provedba ove Odluke i njezina usklađenost s ostalim doprinosima Unije u regiji redovito se preispituju. PPEU podnosi Vijeću, VP-u i Komisiji izvješće o napretku do kraja kolovoza 2016. te sveobuhvatno izvješće o provedbi mandata do kraja studenoga 2016.
   Članak 14.
   Stupanje na snagu
   Ova Odluka stupa na snagu na dan donošenja.

      Sastavljeno u Luxembourgu 18. travnja 2016.

            Za Vijeće

            Predsjednica

         F. MOGHERINI

      (1)  Odluka Vijeća (ZVSP) 2015/598 od 15. travnja 2015. o imenovanju posebnog predstavnika Europske unije za središnju Aziju (SL L 99, 16.4.2015., str. 25.).

      (2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).


title: 80/391/EEZ: Odluka Vijeća od 17. ožujka 1980. o prihvaćanju, u ime Zajednice, Priloga Međunarodnoj konvenciji o pojednostavnjenju i usklađivanju carinskih postupaka

text:
               02/Sv. 005

               HR

               Službeni list Europske unije

               83

         31980D0391

               L 100/27

               SLUŽBENI LIST EUROPSKE UNIJE

               17.03.1980.

      ODLUKA VIJEĆA

   od 17. ožujka 1980.
   o prihvaćanju, u ime Zajednice, Priloga Međunarodnoj konvenciji o pojednostavnjenju i usklađivanju carinskih postupaka
   (80/391/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir preporuku Komisije,
   budući da je u skladu s Odlukom 75/199/EEZ (1) Zajednica stranka Međunarodne konvencije o pojednostavnjenju i usklađivanju carinskih postupaka;
   budući da Zajednica može prihvatiti Prilog naprijed navedenoj Konvenciji o ponovnom uvozu u istom stanju;
   budući da je, unatoč tome, preporučljivo da takvo prihvaćanje bude podložno određenim rezervama kako bi se u obzir uzeli posebni zahtjevi carinske unije,
   ODLUČILO JE:
   Članak 1.
   Ovim se, u ime Zajednice, prihvaća Prilog B.3. Međunarodnoj konvenciji o pojednostavnjenju i usklađivanju carinskih postupaka, o ponovnom uvozu u istom stanju, uz rezerve na normu 2. i preporučene prakse 8., 11., 12. i 24.
   Tekst navedenog Priloga priložen je ovoj Odluci.
   Članak 2.
   Predsjednik Vijeća određuje osobu koja je ovlaštena obavijestiti glavnog tajnika Vijeća za carinsku suradnju o prihvaćanju, od strane Zajednice, Priloga u vezi s ponovnim uvozom u istom stanju, podložno rezervama iz članka 1.

      Sastavljeno u Bruxellesu 17. ožujka 1980.

            Za Vijeće

            Predsjednik

         J. SANTER

      (1)  SL L 100, 21.4.1975., str. 1.
   PRILOG B.3.
   PRILOG O PONOVNOM UVOZU U ISTOM STANJU
   UVOD
   Roba je često ponovno uvezena u zemlju iz koje je izvezena u istom stanju u kojem je bila prije izvoza. U mnogim je slučajevima taj ponovni uvoz predvidiv u vrijeme izvoza, u kojem slučaju je roba mogla biti izvezena uz obavijest o namjeravanom povratku. Međutim, u određenim slučajevima, roba je ponovno uvezena zbog okolnosti koje nastaju nakon njezinog izvoza.
   Nacionalno zakonodavstvo većine država uključuje odredbe koje omogućuju da takva ponovno uvezena roba uđe oslobođena uvoznih carina i poreza te kojima se osigurava povrat svih izvoznih carina i poreza plaćenih prilikom izvoza. Carinski postupak koji predviđa takav bescarinski uvoz i povrat je postupak ponovnog uvoza u istom stanju. Navedeni je postupak odobren pod uvjetom da se može utvrditi identitet robe. Svi iznosi, koji su naplativi kao rezultat povrata, otpusta ili uvjetnog oslobođenja plaćanja carina i poreza ili bilo kojih potpora ili ostalih iznosa odobrenih prilikom izvoza, moraju biti plaćeni.
   Ovaj se Prilog ne primjenjuje na ponovni uvoz putnikovih osobnih stvari ili prijevoznih sredstava za osobnu uporabu.
   DEFINICIJE
   Za potrebe ovog Priloga:

               (a)

               pojam „ponovni uvoz u istom stanju” znači carinski postupak pod kojim se roba koja je bila izvezena te je bila u slobodnom prometu može pustiti u domaću uporabu oslobođenu uvoznih carina i poreza, pod uvjetom da u inozemstvu nije prošla nikakvu proizvodnju, preradu ili popravke. Svi iznosi, koji su naplativi kao rezultat povrata, opraštanja ili uvjetnog oslobođenja plaćanja carina i poreza ili bilo kojih subvencija ili ostalih iznosa odobrenih prilikom izvoza, moraju biti plaćeni;

               (b)

               pojam „carinjenje za domaću uporabu” znači carinski postupak koji omogućuje da uvezena roba trajno ostane u carinskom području. Navedeni postupak odnosi se na plaćanje svih naplativih uvoznih carina i poreza te na postignuće svih potrebnih carinskih formalnosti;

               (c)

               pojam „uvozne carine i porezi” znači carine i sve druge carine, porezi, naknade ili nameti koji se ubiru na ili u vezi s uvozom robe, ne uključujući naknade i namete, koji su ograničeni na iznos koji je približan troškovima usluga;

               (d)

               pojam „izvozne carine i porezi” znači carine i sve druge carine, porezi, naknade ili nameti koji se ubiru na ili u vezi s izvozom robe, ne uključujući naknade i namete, koji su ograničeni na iznos koji je približan troškovima usluga;

               (e)

               pojam „roba izvezena uz obavijest o namjeravanom povratku” znači roba koju je deklarant naveo kao onu koja je namijenjena ponovnom uvozu te u vezi s kojom carina može poduzeti identifikacijske mjere kako bi pojednostavnila ponovni uvoz u istom stanju;
               Napomena:
               Roba koja se izvozi uz obavijest o namjeravanom povratu može se smatrati stavljenom pod carinski postupak opisan kao „privremeni izvoz”;

               (f)

               pojam „roba u slobodnom prometu” znači roba koja se može ustupiti bez carinskih ograničenja;

               (g)

               pojam „kompenzacijski proizvodi” znači proizvodi dobiveni tijekom ili kao rezultat proizvodnje, obrade ili popravka robe koja je privremeno odobrena za uvoznu obradu;

               (h)

               pojam „deklaracija robe” znači izjava, podnesena na način koji je propisala carina, a kojom zainteresirane osobe naznačuju carinski postupak koji se primjenjuje na tu robu, te navode podatke koje carina zahtijeva za primjenu navedenog postupka;

               (i)

               pojam „osoba” znači fizička i pravna osoba, osim ako kontekst ne zahtijeva drugačije.

         NAČELA
   1.   Norma

   Ponovni uvoz u istom stanju uređuje se odredbama ovog Priloga.
   2.   Norma

   Nacionalno zakonodavstvo određuje uvjete koji moraju biti ispunjeni te carinske formalnosti koje se moraju ostvariti radi ponovnog uvoza u istom stanju.

      Napomena:

   Ponovni uvoz u istom stanju podliježe identifikaciji robe kao izvezene robe na zadovoljstvo carinskih tijela.
   OPĆE ODREDBE
   3.   Norma

   Ponovni uvoz u istom stanju dopušten je čak i ako se ponovno uvozi samo dio izvezene robe.
   4.   Preporučena praksa

   Ako to okolnosti opravdavaju, ponovni uvoz u istom stanju trebao bi biti dopušten čak i ako robu ponovno uvozi druga osoba od one koja je robu izvezla.
   5.   Norma

   Ponovni uvoz u istom stanju ne odbija se na temelju toga da je roba tijekom boravka u inozemstvu bila rabljena, oštećena, ili da je propala.
   6.   Norma

   Ponovni uvoz u istom stanju ne odbija se na temelju toga da je, tijekom njezinog boravka u inozemstvu, roba bila podvrgnuta postupcima potrebnim za njezino čuvanje ili održavanje, pod uvjetom da takve aktivnosti nisu povećale njezinu vrijednost u vrijeme izvoza.
   7.   Norma

   Ponovni uvoz u istom stanju ne ograničava se na robu koja je uvezena izravno iz inozemstva, već je također dopušten za robu koja je stavljena pod drugi carinski postupak.
   8.   Preporučena praksa

   Gospodarske zabrane i ograničenja na uvoz ne bi se trebali primjenjivati na robu koja je ponovno uvezena u istom stanju, a koja je u trenutku izvoza bila u slobodnom prometu.
   9.   Preporučena praksa

   Ponovni uvoz u istom stanju ne bi se trebao odbiti na temelju države iz koje je roba poslana.
   10.   Norma

   Ponovni uvoz u istom stanju ne odbija se na temelju toga što je roba izvezena bez obavijesti o namjeravanom povratku.
   VREMENSKI ROK ZA PONOVNI UVOZ U ISTOM STANJU
   11.   Preporučena praksa

   Ako nacionalno zakonodavstvo utvrđuje rok nakon kojeg ponovni uvoz u istom stanju neće biti odobren, taj bi rok trebao biti dostatan kako bi se uzele u obzir različite okolnosti koje se odnose na svaki slučaj u kojem se ponovni uvoz robe u istom stanju može odobriti, te ne bi trebao biti kraći od jedne godine.
   POVRAT IZVOZNIH CARINA I POREZA
   12.   Preporučena praksa

   Sve plaćene izvozne carine i porezi trebali bi biti vraćeni, što je prije moguće, nakon što je roba ponovno uvezena u istom stanju.
   NADLEŽNE CARINARNICE
   13.   Norma

   Carinarnice kod kojih se roba može deklarirati za domaću uporabu također su ovlaštene odobriti ponovni uvoz u istom stanju.
   14.   Norma

   Osigurava se da roba koja je ponovno uvezena u istom stanju može biti deklarirana u bilo kojoj carinarnici osim u onoj kroz koju je roba bila izvezena.
   DEKLARACIJA ROBE
   15.   Preporučena praksa

   Obrasci deklaracije robe koji se koriste prilikom ponovnog uvoza u istom stanju, trebali bi se uskladiti s onima koji se koriste prilikom carinjenja za domaću uporabu.

      Napomene:

               1.

               U nekim državama, deklaracija robe za izvoz uz obavijest o namjeravanom povratku također se može koristiti za ponovni uvoz u istom stanju.

               2.

               Ako je roba izvezena na osnovi karneta ATA u skladu s Carinskom konvencijom o karnetu ATA za privremeni uvoz robe, sastavljenoj u Bruxellesu 6. prosinca 1961., ponovni uvoz u istom stanju odvija se na osnovi navedenog karneta.

         16.   Preporučena praksa

   Pisana deklaracija robe ne bi trebala biti potrebna za ponovni uvoz u istom stanju paketa, kontejnera, paleta i gospodarskih cestovnih vozila koji se upotrebljavaju za međunarodni prijevoz robe, pod uvjetom, na zadovoljstvo carinskih tijela, da su isti, u trenutku izvoza, bili u slobodnom prometu.
   DOKUMENTACIJA KOJA SE PREDOČAVA KAO PRILOG DEKLARACIJI ZA PONOVNI UVOZ U ISTOM STANJU
   17.   Norma

   Kao prilog deklaraciji za ponovni uvoz u istom stanju, carinska tijela zahtijevaju predočenje samo onih isprava koje se smatraju potrebnima kako bi se zajamčilo da su uvjeti utvrđeni za primjenu postupka ispunjeni.

      Napomena:

   Carinska tijela mogu zatražiti predočenje izvozne deklaracije, drugih izvoznih isprava, faktura, ugovora itd., koji se odnose na izvezenu robu, kao i pisma razmijenjena radi povratka robe.
   18.   Preporučena praksa

   Ako je roba namijenjena ponovnom uvozu u istom stanju izvezena uz obavijest o namjeravanom povratku, carinska tijela u pravilu ne bi trebala zahtijevati, kao prilog deklaraciji za ponovni uvoz u istom stanju, niti jednu ispravu osim deklaracije robe ili identifikacijske isprave izdane prilikom izvoza.

      Napomene:

               1.

               U određenim državama, deklaracija za izvoz uz obavijest o namjeravanom povratku predstavlja jedini dokument potreban za ponovni uvoz u istom stanju.

               2.

               Carinska tijela mogu utvrditi identitet robe na temelju identifikacijskih mjera poduzetih prilikom izvoza.

         ROBA IZVEZENA UZ OBAVIJEST O NAMJERAVANOM POVRATKU
   (a)   Roba namijenjena izvozu uz obavijest o namjeravanom povratku

   19.   Preporučena praksa

   Carinska tijela trebaju, na zahtjev deklaranta, dopustiti da se roba izveze uz obavijest o namjeravanom povratku te trebaju poduzeti potrebne mjere za pojednostavnjenje ponovnog izvoza u istom stanju.
   (b)   Carinarnice nadležne za izvoz uz obavijest o namjeravanom povratku

   20.   Norma

   Carinarnice kod kojih se roba može izravno izvesti također su nadležne dopustiti izvoz uz obavijest o namjeravanom povratku.
   (c)   Carinska deklaracija za izvoz uz obavijest o namjeravanom povratku

   21.   Preporučena praksa

   Obrasci za carinsku deklaraciju koji se koriste za izvoz robe uz obavijest o namjeravanom povratku trebali bi biti usklađeni s onima koji se koriste za izravan izvoz.

      Napomena:

   Izvoz uz obavijest o namjeravanom povratku također se može dopustiti na osnovi karneta ATA umjesto nacionalne carinske isprave.
   (d)   Dokumentacija koja se prilaže deklaraciji za izvoz uz obavijest o namjeravanom povratku

   22.   Norma

   Kao prilog deklaraciji za izvoz uz obavijest o namjeravanom povratku, carinska tijela zahtijevaju samo one isprave koje smatra potrebnim kako bi dopustila nadzor aktivnosti te kako bi osigurala poštivanje svih zahtjeva koji se odnose na primjenu relevantnih ograničenja ili drugih propisa.
   (e)   Identifikacija robe izvezene uz obavijest o namjeravanom povratku

   23.   Norma

   Prilikom utvrđivanja prirode identifikacijskih mjera koje se poduzimaju u odnosu na robu izvezenu uz obavijest o namjeravanom povratku, carinska tijela posebno vode računa o prirodi robe i interesu države.

      Napomena:

   Za identifikaciju robe koja se izvozi uz obavijest o namjeravanom povratku, carinska tijela mogu staviti carinske oznake (pečati, biljezi, rupice itd.) ili se može osloniti na žigove, brojeve ili ostale oznake koje su trajno pričvršćene na robu ili na opis robe, te na nacrte ili fotografije, ili može uzeti uzorke.
   (f)   Pogodnosti odobrene za robu izvezenu uz obavijest o namjeravanom povratku

   24.   Preporučena praksa

   Uvjetno oslobođenje plaćanja svih primjenjivih izvoznih carina i poreza trebao bi se odobriti za robu izvezenu uz obavijest o namjeravanom povratku.

      Napomena:

   Od deklaranta se može zatražiti polaganje osiguranja za povrat onih iznosa koji bi bili naplativi da roba nije ponovno uvezena unutar određenog vremenskog roka.
   25.   Norma

   Na zahtjev osobe na koju se navedeno odnosi, carinska tijela dopuštaju da se izvoz uz obavijest o namjeravanom povratku pretvori u konačan izvoz, pod uvjetom da udovoljava relevantnim uvjetima i formalnostima.

      Napomene:

               1.

               Sve neplaćene izvozne carine i porezi postaju naplativi.

               2.

               U pravilu, dopušten je svaki povrat ili izuzeće od carina i poreza koji nije se nije mogao steći zbog toga što je roba izvezena uz obavijest o namjeravanom povratku.

         26.   Preporučena praksa

   Ako se ista roba izvozi uz obavijest o namjeravanom povratku te se nekoliko puta ponovno izvozi u istom stanju, carinska tijela trebaju, na zahtjev deklaranta, dopustiti da deklaracija za izvoz, uz obavijest o namjeravanom povratku, podnesena prilikom prvog izvoza, pokriva naknadne ponovne uvoze i izvoze robe tijekom određenog razdoblja.

      Napomena:

   Carinska tijela mogu naknadne ponovne uvoze i izvoze registrirati na deklaraciji robe, stavljanjem pečata ili prikladnim ovjeravanjem.
   PODACI U VEZI S PONOVNIM UVOZOM U ISTOM STANJU
   27.   Norma

   Carinska tijela osiguravaju da sve odgovarajuće informacije u vezi s ponovnim uvozom u istom stanju budu lako dostupne svim zainteresiranim osobama.


title: 2014/619/EU: Odluka Europskog parlamenta od 3. travnja 2014. o razrješnici za izvršenje proračuna Agencije za europski GNSS za financijsku godinu 2012.

text:
               5.9.2014

               HR

               Službeni list Europske unije

               L 266/307

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Agencije za europski GNSS za financijsku godinu 2012.
   (2014/619/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Agencije za europski GNSS za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Agencije za europski GNSS za financijsku godinu 2012., zajedno s odgovorima Agencije (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 912/2010 Europskog parlamenta i Vijeća od 22. rujna 2010. o osnivanju Agencije za europski GNSS (4), a posebno njezin članak 14.,

               —

               uzimajući u obzir Uredbu Komisije (EZ/Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor (A7-0223/2014),

               1.

               daje razrješnicu izvršnom direktoru Agencije za europski GNSS za izvršenje proračuna Agencije za financijsku godinu 2012.;

               2.

               izlaže svoje primjedbe u rezoluciji u nastavku;

               3.

               nalaže svojem predsjedniku da ovu Odluku i rezoluciju koja čini njezin sastavni dio proslijedi izvršnom direktoru Agencije za europski GNSS, Vijeću, Komisiji i Revizorskom sudu te ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 261.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 276, 20.10.2010., str. 11.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2010/398/Euratom: Odluka Komisije od 15. srpnja 2010. o sklapanju Memoranduma o razumijevanju između Europske komisije i Međunarodne agencije za atomsku energiju koji se odnosi na EURDEP (Europsku platformu za razmjenu radioloških podataka)

text:
               12/Sv. 003

               HR

               Službeni list Europske unije

               155

         32010D0398

               L 182/15

               SLUŽBENI LIST EUROPSKE UNIJE

               15.07.2010.

      ODLUKA KOMISIJE

   od 15. srpnja 2010.
   o sklapanju Memoranduma o razumijevanju između Europske komisije i Međunarodne agencije za atomsku energiju koji se odnosi na EURDEP (Europsku platformu za razmjenu radioloških podataka)
   (2010/398/Euratom)
   EUROPSKA KOMISIJA,
   uzimajući u obzir Ugovor o osnivanju Europske zajednice za atomsku energiju, a posebno njegov članak 199.,
   budući da:

               (1)

               Na temelju članka 35. Ugovora o osnivanju Europske zajednice za atomsku energiju države članice dužne su postaviti uređaje za obavljanje stalnog praćenja radioaktivnosti u okolišu na svojem državnom području, a Komisija ima pravo pristupa takvim uređajima.

               (2)

               Europska je komisija, u tom kontekstu, razvila zajednički format podataka pod nazivom EURDEP (Europska platforma za razmjenu radioloških podataka), kao i odgovarajuću internetsku mrežu s ciljem olakšavanja stalne i neprekidne razmjene podataka koje dostavljaju nacionalne automatske mreže za praćenje stopa doza i programi za nadzor zračenja u okolišu, koji se u Europskoj zajednici za atomsku energiju koriste već nekoliko godina i sad se smatraju dovoljno zrelima za širenje.

               (3)

               Europska komisija i Međunarodna agencija za atomsku energiju (IAEA) izrazile su zajedničku odlučnost znatnog jačanja kvalitete i intenziteta svoje suradnje u Zajedničkoj izjavi potpisanoj 2008.

               (4)

               Zaštita od zračenja, uključujući stavljanje na raspolaganje globalnih podataka o praćenju zračenja u realnom vremenu, identificirana je kao jedan od specifičnih prioritetnih područja suradnje.

               (5)

               Korištenje dokazane tehnologije koju je Europska komisija razvila za EURDEP izvrstan je način olakšavanja automatske razmjene podataka i predstavlja značajan doprinos globalnom razvoju praćenja radioaktivnosti okoliša.

               (6)

               Stavljanje tehnologije EURDEP-a na raspolaganje IAEA-i u interesu je Europske zajednice za atomsku energiju, s obzirom na to da će sudionici Europske mreže zahvaljujući doprinosu IAEA-e imati pristup podacima praćenja radioaktivnosti okoliša iz cijelog svijeta.

               (7)

               Ovaj je Memorandum o razumijevanju stoga razvijen, u okviru odnosa između Euratoma i IAEA-e, tako da obuhvati tehničke aspekte suradnje između IAEA-e i Euratoma o EURDEP-u.

               (8)

               Na temelju ovog Memoranduma o razumijevanju ne nastaju nikakve financijske implikacije niti pravne obveze,

         ODLUČILA JE:
   Članak 1.
   Odobrava se Memorandum o razumijevanju između Europske komisije i Međunarodne agencije za atomsku energiju koji se odnosi na EURDEP (Europsku platformu za razmjenu radioloških podataka), a koji se nalazi u prilogu.
   Članak 2.
   Povjerenik za energetiku Günther Oettinger u ime Komisije potpisuje Memorandum o razumijevanju između Europske komisije i Međunarodne agencije za atomsku energiju koji se odnosi na EURDEP (Europsku platformu za razmjenu radioloških podataka).

      Sastavljeno u Bruxellesu 15. srpnja 2010.

            Za Komisiju

         Günther OETTINGER

            Član Komisije

   PRILOG

      Memorandum o razumijevanju između Europske komisije i Međunarodne agencije za atomsku energiju koji se odnosi na EURDEP (Europsku platformu za razmjenu radioloških podataka)
      Europska komisija, dalje u tekstu „Komisija”, i Međunarodna agencija za atomsku energiju, dalje u tekstu „IAEA” (zajednički dalje u tekstu „strane”),
      SPORAZUMJELE SU SE:
      Članak 1.
      Svrha ovog Memoranduma o razumijevanju
      1.   U okviru ovog Memoranduma o razumijevanju Komisija i IAEA suglasne su surađivati u području globalne razmjene podataka o zračenju u realnom vremenu radi provjere i u hitnim slučajevima.
      2.   Strane su također suglasne da će blisko surađivati i međusobno se savjetovati u pogledu pitanja od zajedničkog interesa kad god to bude prikladno s obzirom na mandate svake od njih.
      Članak 2.
      Institucionalni dogovori
      1.   Komisija i IAEA uspostavit će odgovarajuće komunikacijske kanale radi olakšavanja njihove suradnje.
      2.   I Komisija i IAEA odredit će kontaktnu točku koja će biti odgovorna za koordinaciju aktivnosti kako je utvrđeno u članku 3. dolje ovog Memoranduma o razumijevanju.
      3.   IAEA će postati članicom radne skupine ECURIE-EURDEP i sudjelovati u planiranju daljnjih aktivnosti EURDEP-a i odobravanju bilo kojih ažuriranja ili promjena, uključujući bilo koje nužne promjene formata podataka u softveru povezanom s EURDEP-om.
      4.   IAEA će sudjelovati i pomagati Komisiji u organiziranju budućih radionica EURDEP-a.
      Članak 3.
      Posebna područja suradnje
      Podložno financijskim propisima i pravilima, politikama i postupcima svake od njih te podložno dostupnosti sredstava, strane su suglasne surađivati u posebnim područjima uključujući, ali ne ograničavajući se na sljedeća područja:

                  (a)

                  ne dovodeći u pitanje svoja prava intelektualnog vlasništva koja on sadrži, Komisija će s IAEA-om dijeliti softver, uključujući bilo koja njegova ažuriranja ili promjene, razvijen za prikupljanje i prikaz razina zračenja u realnom vremenu unutar europskog područja (Europska platforma za razmjenu radioloških podataka (EURDEP, http://eurdep.jrc.it));

                  (b)

                  Komisija i IAEA nastojat će osigurati da svi podaci o zračenju budu slobodno dostupni na isti način svim nacionalnim pružateljima podataka;

                  (c)

                  IAEA će koordinirati potporu i promicati razmjenu podataka o radiološkom praćenju u realnom vremenu sa svim svojim državama članicama koje još nemaju sporazum s Komisijom, s ciljem osnivanja zajedničkoga globalnog sustava Komisije i IAEA-e pod različitim imenom i utemeljenog na tehnologiji EURDEP-a;

                  (d)

                  Komisija i IAEA uspostavit će zrcala internetskih stranica EURDEP-a i upravljati njima. IAEA će promicati regionalne stranice sa zrcaljenim podacima te staviti softver i tehnologiju na raspolaganje samo onim organizacijama koje zrcale podatke;

                  (e)

                  Komisija i IAEA koordiniranim će mjerama osigurati da ne postoje nedosljednosti koje ugrožavaju globalnu razmjenu podataka o praćenju zračenja.

            Članak 4.
      Financijski dogovori
      Ništa u ovom Memorandumu o razumijevanju ne uzrokuje financijske obveze niti jednoj strani. Kada mjere poduzete radi primjene ovog Memoranduma o razumijevanju mogu uzrokovati financijske ili pravne obveze, prije poduzimanja takvih mjera strane bi trebale sklopiti odvojeni sporazum podložno financijskim propisima i pravilima obiju strana.
      Članak 5.
      Osoblje
      Sve osoblje zaposleno kod bilo koje strane ostaje podložno propisima i pravilima institucija svake od njih u svim pitanjima zaposlenja, zdravstvenog i životnog osiguranja te prava i povlastica zaposlenika. Ništa u ovom Memorandumu o razumijevanju ne smatra se da predstavlja niti stvara bilo kakav odnos poslodavca i zaposlenika između IAEA-e i Komisije.
      Članak 6.
      Širenje informacija
      Komisija i IAEA podupirat će najopsežnije moguće širenje neklasificiranih informacija, dostavljenih ili razmijenjenih u okviru ovog Memoranduma o razumijevanju, podložno potrebi zaštite zaštićenih informacija. Komisija i IAEA osigurat će povjerljivost informacija koje je druga stranka klasificirala kao ograničene ili povjerljive.
      Članak 7.
      Intelektualno vlasništvo
      Komisija i IAEA surađivat će radi osiguravanja da se intelektualno vlasništvo i s njim povezana prava, uključujući bez ograničenja sva autorska prava i patente, u vezi s bilo kojim materijalom ili izumom koji proizvede bilo koja stranka, njezini zaposlenici i podugovaratelji, koji proizlaze iz suradnje između Komisije i IAEA-e u provedbi ovog Memoranduma o razumijevanju, mogu koristiti za unapređivanje IAEA-ine statutarne funkcije poticanja razmjene informacija među njezinim državama članicama.
      Članak 8.
      Korištenje naziva, simbola ili službenog pečata
      1.   IAEA neće koristiti naziv, simbol ili službeni pečat Komisije za bilo koje druge namjene osim za one za koje ju je Komisija izričito ovlastila u pisanom obliku.
      2.   Komisija neće koristiti naziv, simbol ili službeni pečat IAEA-e za bilo koje druge namjene, osim za one za koje ju je IAEA izričito ovlastila u pisanom obliku.
      Članak 9.
      Povlastice i imuniteti
      Ništa u ovom Memorandumu o razumijevanju niti u s njim povezanim odredbama ne smatra se da predstavlja bilo koje izričito ili implicitno odricanje od imuniteta, povlastica, izuzeća i olakšica koje Komisija ili IAEA uživaju na temelju međunarodnog prava, međunarodnih konvencija ili sporazuma, uključujući Sporazum o povlasticama i imunitetima IAEA-e, ili nacionalnog prava i zakonodavstva država članica svake od njih.
      Članak 10.
      Sporovi
      Bilo koji spor između strana koji proizlazi iz tumačenja ili provedbe ovog Memoranduma o razumijevanju ili se na njih odnosi, strane će međusobno riješiti mirnim putem.
      Članak 11.
      Početak i kraj suradnje i status
      1.   Suradnja na temelju ovog Memoranduma o razumijevanju počet će potpisivanjem obiju strana i traje 3 kalendarske godine, a to će se razdoblje produljiti osim ako jedna od strana pošalje obavijest o suprotnom. Ako strane potpišu na dva različita dana, suradnja počinje na dan kasnijeg potpisa.
      2.   Odredbe ovog Memoranduma o razumijevanju mogu se izmijeniti pisanim sporazumom između strana.
      3.   Suradnju na temelju ovog Memoranduma o razumijevanju bilo koja strana može otkazati slanjem pisane obavijesti drugoj strani, uz otkazni rok od 60 dana. Ako se pošalje obavijest o otkazu, strane odmah poduzimaju mjere za okončanje svih zajedničkih aktivnosti bez odlaganja i na uredan način.
      4.   Ništa u ovom Memorandumu o razumijevanju nije namijenjeno stvaranju pravne obveze ni za jednu stranu.


title: 2006/959/EZ: Odluka Vijeća i predstavnika vlada država članica, koji su se sastali u okviru Vijeća, od 4. prosinca 2006. o potpisivanju i privremenoj primjeni Euro-mediteranskog sporazuma o zračnom prometu između Europske zajednice i njezinih država članica, s jedne strane, i Kraljevine Maroka, s druge strane  Tekst značajan za EGP

text:
74                   HR                              Službeni list Europske unije                                               11/Sv. 62
42006D0959
29.12.2006.                                      SLUŽBENI LIST EUROPSKE UNIJE                                                   L 386/55
              ODLUKA VIJEĆA I PREDSTAVNIKA VLADA DRŽAVA ČLANICA, KOJI SU SE SASTALI U
                                                         OKVIRU VIJEĆA,
                                                        od 4. prosinca 2006.
              o potpisivanju i privremenoj primjeni Euro-mediteranskog sporazuma o zračnom prometu između
               Europske zajednice i njezinih država članica, s jedne strane, i Kraljevine Maroka, s druge strane
                                                       (Tekst značajan za EGP)
                                                           (2006/959/EZ)
VIJEĆE EUROPSKE UNIJE I PREDSTAVNICI VLADA DRŽAVA                             one koje se odnose na donošenje sigurnosnih mjera,
ČLANICA KOJI SU SE SASTALI U OKVIRU VIJEĆA,                                   dodjelu i opoziv prometnih prava, te na određene sigur
                                                                              nosne mjere,
uzimajući u obzir Ugovor o osnivanju Europske zajednice, a
                                                                       ODLUČILI SU:
posebno njegov članak 80. stavak 2., u vezi s prvom rečenicom
prvog podstavka članka 300. stavka 2. i članka 300. stavka 4.,
                                                                                Članak 1.
uzimajući u obzir prijedlog Komisije,                                                 Potpisivanje i privremena primjena
                                                                       1.    Potpisivanje Euro-mediteranskog sporazuma o zračnom
                                                                       prometu između Europske Zajednice i njezinih država članica,
                                                                       s jedne strane, i Kraljevine Maroka, s druge strane, dalje u tekstu
budući da:                                                             „Sporazum”, ovime se odobrava u ime Zajednice, podložno
                                                                       njegovu sklapanju.
(1)   Vijeće je ovlastilo Komisiju za otvaranje pregovora s
      Kraljevinom Marokom radi sklapanja Euro-mediteranskog            2.    Ovime se ovlašćuje predsjednik Vijeća da odredi osobu(-e)
      sporazuma o zračnom prometu.                                     ovlaštenu(-e) za potpisivanje Sporazuma u ime Zajednice,
                                                                       podložno njegovu sklapanju.
(2)   Komisija je u ime Zajednice i njenih država članica sklo        3.    Do stupanja na snagu Sporazum se primjenjuje u skladu s
      pila Euro-mediteranski sporazum o zračnom prometu s              njegovim člankom 30. stavkom 1.
      Kraljevinom Marokom (dalje u tekstu „Sporazum”), u
      skladu s Odlukom Vijeća kojom se ovlašćuje Komisija
      da započne pregovore.
                                                                       4.    Tekst Sporazuma priložen je ovoj Odluci.
(3)   Sporazum je parafiran u Marakešu 14. prosinca 2005.                                            Članak 2.
                                                                                Zajednički odbor
                                                                       1.    Zajednicu i države članice predstavljaju u Zajedničkom
(4)   Podložno njegovu mogućem kasnijem sklapanju, Komi
                                                                       odboru, osnovanom na temelju članka 22. Sporazuma, predsta
      sija i države članice trebale bi potpisati i privremeno
                                                                       vnici Komisije i država članica.
      primjenjivati Sporazum koji je dogovorila Komisija.
                                                                       2.    Stajalište Zajednice i država članica u Zajedničkom odboru
(5)   Potrebno je utvrditi postupovne dogovore za sudjelovanje         o izmjeni Priloga Sporazumu, osim Priloga I. (Dogovorene
      Zajednice i država članica u Zajedničkom odboru osno            usluge i posebni pravci) i Priloga IV. (Prijelazne odredbe), te
      vanom na temelju članka 22. Sporazuma i u postupcima             sva pitanja unutar članka 7. ili 8. Sporazuma, donosi Komisija
      arbitriranja predviđenima člankom 23. Sporazuma, kao i           nakon savjetovanja s Posebnim odborom predstavnika država
      za primjenu određenih odredaba Sporazuma, uključujući            članica što ga imenuje Vijeće.
 ---pagebreak--- 11/Sv. 62              HR                                Službeni list Europske unije                                                  75
3.     Za ostale odluke Zajedničkoga odbora koje se odnose na              ili na zahtjev države članice, uz pomoć Posebnog odbora pred
pitanja u nadležnosti Zajednice, Vijeće na prijedlog Komisije,             stavnika država članica što ga imenuje Vijeće.
odlučujući kvalificiranom većinom, donosi stajalište Zajednice i
njezinih država članica.                                                   2.     U slučajevima kada neka država članica zahtjeva od Komi
                                                                           sije primjenu sigurnosnih mjera, ona uz zahtjev dostavlja Komi
4.     Za ostale odluke Zajedničkoga odbora koje se odnose na              siji informaciju potrebnu za njegovo opravdanje. Komisija
pitanja u nadležnosti država članica, Vijeće na prijedlog Komi            donosi odluku o takvom zahtjevu u roku od mjesec dana ili,
sije ili država članica, odlučujući jednoglasno, donosi stajalište         u žurnim slučajevima, u roku 10 radnih dana, te obavješćuje
koje je potrebno predstaviti.                                              Vijeće i države članice o svojoj odluci. Svaka država članica
                                                                           može odluku Komisije uputiti Vijeću u roku 10 radnih dana
                                                                           od primitka obavijesti. Vijeće može donijeti drukčiju odluku u
5.     Stajalište Zajednice i država članica u Zajedničkom odboru          roku od mjesec dana od upućivanja. Vijeće odlučuje kvalifici
predstavlja Komisija, osim na područjima u isključivoj nadlež             ranom većinom.
nosti država članica. U tom slučaju predstavlja ga Predsjedništvo
Vijeća ili, ako Vijeće tako odluči, Komisija.
                                                                                Članak 5.
                               Članak 3.                                                       Obavješćivanje Komisije
                              Arbitraža                                    1.     Države članice odmah obavješćuju Komisiju o svakoj
                                                                           odluci da se dozvola zračnog prijevoznika iz Maroka odbije,
1.     Komisija predstavlja Zajednicu i države članice u arbi             opozove, suspendira ili ograniči, koju donesu prema članku 3.
tražnim postupcima iz članka 23. Sporazuma.                                ili 4. Sporazuma.
2.     Odluku o ograničavanju, suspenziji ili opozivu primjene             2.     Države članice odmah obavješćuju Komisiju o svakom
prava ili povlastica u skladu s člankom 23. stavkom 6. Spora              zahtjevu ili obavijesti koje pošalju ili prime prema članku 14.
zuma donosi Vijeće na temelju prijedloga Komisije. Vijeće odlu            Sporazuma.
čuje kvalificiranom većinom.
                                                                           3.     Države članice odmah obavješćuju Komisiju o svakom
3.     O svim ostalim odgovarajućim mjerama koje je potrebno               zahtjevu ili obavijesti koje pošalju ili prime prema članku 15.
poduzeti prema članku 23. Sporazuma o pitanjima koja su u                  Sporazuma.
nadležnosti Zajednice, odlučuje Komisija uz pomoć Posebnog
odbora predstavnika država članica što ga imenuje Vijeće.
                                                                           Sastavljeno u Bruxellesu 4. prosinca 2006.
                               Članak 4.
                         Sigurnosne mjere                                                                         Za Vijeće
1.     Odluku o poduzimanju sigurnosnih mjera u skladu s                                                          Predsjednik
člankom 24. Sporazuma donosi Komisija na vlastitu inicijativu                                                 M. PEKKARINEN


title: Odluka Političkog i sigurnosnog odbora (ZVSP) 2015/1965 od 27. listopada 2015. o prihvaćanju doprinosa Švicarske savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (EUAM Ukraine/4/2015)

text:
               31.10.2015

               HR

               Službeni list Europske unije

               L 287/67

         ODLUKA POLITIČKOG I SIGURNOSNOG ODBORA (ZVSP) 2015/1965
   od 27. listopada 2015.
   o prihvaćanju doprinosa Švicarske savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (EUAM Ukraine/4/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (1),
   budući da:

               (1)

               Vijeće je na temelju članka 10. stavka 3. Odluke 2014/486/ZVSP ovlastilo Politički i sigurnosni odbor (PSO) za donošenje odgovarajućih odluka o prihvaćanju doprinosa trećih država misiji EUAM Ukraine.

               (2)

               Zapovjednik civilnih operacija preporučio je da PSO prihvati predloženi doprinos Švicarske misiji EUAM Ukraine i da taj doprinos smatra značajnim.

               (3)

               Švicarsku bi trebalo izuzeti od financijskih doprinosa operativnom proračunu misije EUAM Ukraine,

         DONIO JE OVU ODLUKU:
   Članak 1.
   Doprinosi trećih država
   1.   Doprinos Švicarske misiji EUAM Ukraine prihvaća se i smatra se značajnim.
   2.   Švicarska je izuzeta od financijskih doprinosa operativnom proračunu misije EUAM Ukraine.
   Članak 2.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 27. listopada 2015.

            Za Politički i sigurnosni odbor

            Predsjedatelj

         W. STEVENS

      (1)  SL L 217, 23.7.2014., str. 42.